Foto: Reuters Afg‘oniston poytaxti Kobuldagi aeroportga jangarilar tomonidan raketalar otildi. Ularning maqsadi AQSh mudofaa vaziri Jyeyms Mettis bo‘lgan, deb xabar bermoqda Tolo News. Kanalning manbalariga ko‘ra, aeroport hududi va uning atrofiga taxminan 20 ta raketa otilgan. Natijada yo‘lovchilar va xodimlar evakuatsiya qilindi, parvozlarning amalga oshirilishi to‘xtatildi. Ta’kidlanishicha, hujum paytida Mettis aeroport hududida bo‘lmagan. Avvalroq u va NATO bosh kotibi Yyens Stoltenberg Kobulga e’lon qilinmagan tashrif bilan kelgani xabar qilingandi.